Fundargerðir æskulýðs - og íþróttanefndar 16.11.07 5. fundur æskulýðs - og íþróttanefndar . Fundur æskulýðs - og íþróttanefndar Vopnafjarðarhrepps haldinn 16. nóvember 2007 í Miklagarði kl. 08:30 . Mætt til fundar : Linda Björk Stefánsdóttir , Gísli Arnar Gíslason , Hrafnhildur Helgadóttir , Nikulás Hjaltason , Ester Rósa Halldórsdóttir , Kristín Hrönn Reynisdóttir og Magnús Már Þorvaldsson . Fráfarandi formaður , Gísli Arnar Gíslason , vék af fundi og tók Magnús Már við fundarstjórn . Var síðan gengið til dagskrár . 1. mál : Bréf Gísla Arnar Gíslasonar , dags. 04. nóv. 2007 , varðandi úrsögn úr nefndinni . Lagt fram til kynningar . 2. mál : Kosning formanns og varaformanns . Magnús Már lagði fram tillögu að Linda Björk tæki að sér formennsku og kosið yrði um þá tillögu . Ennfremur að kosið yrði um Nikulás Hjaltason sem varaformann . Leynileg atkvæðagreiðsla álitin óþörf og handaupprétting viðhöfð . Kosning : Linda Björk Stefánsdóttir tilnefnd sem formaður . Samþykkt samhljóða . Nikulás Hjaltason tilnefndur sem varaformaður . Samþykkt samhljóða . Magnús Már vék af fundi kl. 08:45 og tók Gísli Arnar , nýráðinn æskulýðs - og íþróttafulltrúi , sæti hans . Nýkjörinn formaður tók síðan við fundarstjórn . 3. mál : Punktar æskulýðs - og íþróttafulltrúa varðandi félagsmiðstöðina Drekann . Æskulýðs - og íþróttafulltrúi lagði fram til kynningar fundargerð frá fundi hans með Silvíu Kristjánsdóttur og Arnari Ingólfssyni , umsjónarmönnum Drekans . Ýmsar hugmyndir voru ræddar varðandi starfsemi félagsmiðstöðvarinnar og ákveðið að skoða þau mál nánar . Einnig ákveðið að nefndarfólk fari og skoði félagsmiðstöðina á næsta fundi . 4. mál : Önnur mál.a ) Aldurstakmark í tækjasal og opnunartími íþróttahúss : Ákveðið að starfsmaður kanni þessi mál fyrir næsta fund . b ) Tilkynning vegna aldurstakmarka í ljósabekki sveitarfélagsins : Búið að setja upp tilkynningu hér að lútandi í húsinu . c ) Skemmdir við Selárdalslaug : Velt upp hvort ekki væri rétt að þeir aðilar sem valdir urðu að skemmdum sæti ábyrgð og greiði fyrir þær . Ákveðið að starfsmaður kanni málið nánar . d ) Aðbúnaður við sundlaug : Mikil umræða fór fram um þetta mál , ákveðið að starfsmaður skoði málið nánar . e ) Viðburðaskrá inn á hvert heimili varðandi félagsstarf í boði : Ræddar hugmyndir um að taka saman í töflu það sem í boði er í félagsstarfsemi í sveitarfélaginu – taflan send í hvert hús til upplýsinga . Nefndin ákvað að skoða málið nánar og kanna viðbrögð þeirra er vinna að þessum málum . Fleira ekki tekið fyrir og fundi slitið kl. 10:00 .